CELEX: 32007R0335
Language: bg
Date: 2007-03-28 00:00:00
Title: Регламент (ЕО) № 335/2007 на Комисията от 28 март 2007 година за изменение на Регламент (ЕО) № 1702/2003 по отношение на определянето на правила за сертифициране за околна среда на въздухоплавателните средства и свързаните с тях продукти, части и оборудване (Текст от значение за ЕИП )

29.3.2007   
            
            
               BG
            
            
               Официален вестник на Европейския съюз
            
            
               L 88/40
            
         
      РЕГЛАМЕНТ (ЕО) № 335/2007 НА КОМИСИЯТА
   
   от 28 март 2007 година
   за изменение на Регламент (ЕО) № 1702/2003 по отношение на определянето на правила за сертифициране за околна среда на въздухоплавателните средства и свързаните с тях продукти, части и оборудване
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1592/2002 на Европейския парламент и Съвета от 15 юли 2002 г. относно общите правила в областта на гражданското въздухоплаване и създаването на Европейска агенция за авиационна безопасност (1), и по-специално член 5 и член 6 от него,
   като има предвид, че:
   
               (1)
            
            
               Една от целите на Регламент (ЕО) № 1592/2002 е да съдейства на държавите-членки при изпълнение на задълженията им по Чикагската конвенция, като осигурява общо и единно прилагане на неговите разпоредби.
            
         
               (2)
            
            
               Регламент (ЕО) № 1592/2002 бе приложен от Регламент (ЕО) № 1702/2003 на Комисията от 24 септември 2003 г. относно определяне на правила за прилагане на сертифициране за летателната годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (2).
            
         
               (3)
            
            
               Член 2, параграф 1 от Регламент (ЕО) № 1702/2003 установява, че продуктите, частите и оборудването трябва да бъдат сертифицирани, както е посочено в приложението (част 21) към същия регламент.
            
         
               (4)
            
            
               Допълнение VI към приложението (част 21) към Регламент (ЕО) № 1702/2003 определя, че за сертификати за шум следва да се използва формуляр 45 на EASA.
            
         
               (5)
            
            
               Том 1 от Приложение 16 към Чикагската конвенция бе изменен на 23 февруари 2005 г. по отношение на стандартите и насоките за управление на документация за сертифициране за шум.
            
         
               (6)
            
            
               Необходими са някои изменения на разпоредбите на Регламент (ЕО) № 1702/2003, за да се приведе неговото приложение в съответствие с изменения том 1 от Приложение 16.
            
         
               (7)
            
            
               Следователно Регламент (ЕО) № 1702/2003 следва да бъде изменен съответно.
            
         
               (8)
            
            
               Предвидените в настоящия регламент мерки се основават на становището на Агенцията в съответствие с член 12, параграф 2, буква б) и член 14, параграф 1 от Регламент (ЕО) № 1592/2002.
            
         
               (9)
            
            
               Предвидените в настоящия регламент мерки са в съответствие със становището на комитета, учреден по силата на член 54, параграф 3 от Регламент (ЕО) № 1592/2002,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението (част 21) към Регламент (ЕО) № 1702/2003 се изменя, както следва:
   
               1)
            
            
               В част 21А.204, буква б), точка 1, ii) изречението „Такава информация се включва в полетен наръчник, когато полетен наръчник се изисква от приложимия код за летателна годност за конкретното въздухоплавателно средство“ се заличава.
            
         
               2)
            
            
               В част 21А.204, буква б), точка 2, i) изречението „Такава информация се включва в полетен наръчник, когато полетен наръчник се изисква от приложимия код за летателна годност за конкретното въздухоплавателно средство“ се заличава.
            
         
               3)
            
            
               Допълнение VI се заменя с приложението към настоящия регламент.
            
         Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 март 2007 година.
      
         
            За Комисията
         
         Jacques BARROT
         
         
            Заместник-председател
         
      
   
   
      (1)  ОВ L 240, 7.9.2002 г., стр. 1. Регламент, последно изменен с Регламент (ЕО) № 1701/2003 на Комисията (ОВ L 243, 27.9.2003 г., стр. 5).
   
      (2)  ОВ L 243, 27.9.2003 г., стр. 6. Регламент, изменен с Регламент (ЕО) № 706/2006 (ОВ L 122, 9.5.2006 г., стр. 16).
   
      ПРИЛОЖЕНИЕ
      Допълнение VI — формуляр 45 на EASA за сертификат за шум от приложението (част 21) се замества със следния текст: